《赠曾如鉴山人》
元代·刘崧

君平岭上两松树，秀色参天五百春。喜有孙枝承世泽，独窥玄秘启神珍。

漆灯何代明金雁，华表谁家拥石麟。我有先茔翳烟草，残年风雨倍伤神。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。